ภาพถ่ายดาวเทียมการรั่วไหลของน้ำมันที่มอนทาราในทะเลติมอร์
**การรั่วไหลของน้ำมันที่มอนทารา** เป็นการรั่วไหลของน้ำมันและแก๊ส รวมถึงคราบน้ำมัน (slick) ในภายหลัง ซึ่งเกิดขึ้นที่บ่อน้ำมันมอนทาราในทะเลติมอร์ นอกชายฝั่งทางเหนือของรัฐเวสเทิร์นออสเตรเลีย ถูกมองว่าเป็นหนึ่งในภัยพิบัติด้านน้ำมันครั้งเลวร้ายที่สุดของออสเตรเลีย คราบน้ำมันถูกปล่อยออกมาหลังการระเบิดออกจากแท่นหลุมผลิตมอนทาราเมื่อวันที่ 21 สิงหาคม พ.ศ. 2552 และยังคงรั่วไหลออกมาต่อเนื่องจนถึงวันที่ 3 พฤศจิกายน พ.ศ. 2552 (รวม 74 วัน) เครื่องขุดเจาะน้ำมันเวสต์แอตลาสมีซีดริล บริษัทของนอร์เวย์-เบอร์มิวดา เป็นเจ้าของ และมี ปตท. สำรวจและผลิตปิโตรเลียม ออสตราเลเซีย (PTTEPAA) เป็นผู้ดำเนินงาน ซึ่งเป็นบริษัทย่อยของปตท. สผ. ซึ่งเป็นบริษัทย่อยของปตท. อีกต่อหนึ่ง ปตท. เป็นบริษัทน้ำมันและแก๊สธรรมชาติซึ่งรัฐไทยเป็นเจ้าของ และได้ดำเนินงานเหนือบ่อติดกันบนแท่นขุดเจาะมอนทารา บ่อน้ำมันมอนทาราตั้งอยู่นอกชายฝั่งคิมเบอร์ลี ห่างจากฐานทัพอากาศทรุสคอตต์ (Truscott) ไปทางเหนือ 250 กิโลเมตร และห่างจากดาร์วินไปทางตะวันตก 690 กิโลเมตร คนงานหกสิบเก้าคนถูกอพยพออกมาอย่างปลอดภัยจากเครื่องขุดเจาะน้ำมันเวสต์แอตลาสเมื่อเกิดระเบิดขึ้น

กระทรวงทรัพยากร พลังงานและการท่องเที่ยวออสเตรเลียประเมินว่า การรั่วไหลของน้ำมันที่มอนทาราอาจมีปริมาณสูงถึง 2,000 บาร์เรล (320 ม.3/วัน) ซึ่งเป็นห้าเท่าจากที่ ปตท. สผ. ออสตราเลเซียได้ประเมินไว้ โฆษกรัฐมนตรีทรัพยากร กล่าวว่า ปริมาณ 2,000 บาร์เรลนั้นหมายถึง ปริมาณน้ำมันซึ่งบ่อผลิตได้เมื่อมีการผลิตสูงสุด

ความพยายามสี่ครั้งแรกของ PTTEPAA ที่จะหยุดการรั่วไหลของน้ำมันล้มเหลว แต่ความพยายามครั้งที่ห้าสำเร็จเมื่อวันที่ 3 พฤศจิกายน พ.ศ. 2552 เมื่อ PTTEPAA ปั๊มของไหลสำหรับการเจาะ (drilling fluid หรือ drilling mud) ปริมาณอย่างน้อย 3,400 บาร์เรล (540 ม.3) เข้าไปในบ่อลดความดัน (relief well) เพื่อหยุดการรั่วไหล

วันที่ 1 พฤศจิกายน พ.ศ. 2552 ระหว่างความพยายามหยุดการรั่วไหล เกิดเพลิงไหม้ขึ้นบนเครื่องขุดเจาะเวสต์แอตลาส วันที่ 2 พฤศจิกายน PTTEPAA กล่าวว่า ไฟนั้นดูเหมือนว่าจะเผาทำลายน้ำมันและดังนั้นจึงป้องกันมิให้เกิดการรั่วไหลลงทะเลเพิ่มเติม ไฟนี้ส่วนใหญ่ถูกดับแล้วเมื่อการรั่วไหลยุติลง เมื่อถึงเกณฑ์ความปลอดภัยแล้ว ทีมผู้เชี่ยวชาญจึงได้เข้าไปประเมินความเสียหาย

อ้างอิง
-------

1. ↑  "WA oil spill 'one of Australia's worst'". *ABC News*. 24 August 2009. เก็บจากแหล่งเดิมเมื่อ 2009-11-05. สืบค้นเมื่อ 5 November 2009.
2. 1 2 3  "West Atlas oil leak stopped". *ABC News*. 3 November 2009. เก็บจากแหล่งเดิมเมื่อ 2009-11-05. สืบค้นเมื่อ 5 November 2009.
3. 1 2  "PTTEP Australasia Timor Sea Operations – Incident Information #87" (PDF) (Press release). PTTEP Australasia. 3 November 2009. คลังข้อมูลเก่าเก็บจากแหล่งเดิม (PDF)เมื่อ 2009-11-05. สืบค้นเมื่อ 5 November 2009.
4. ↑  Buckeridge, John (24 August 2009). "Expert comment on West Atlas oil spill". RMIT Newsroom. คลังข้อมูลเก่าเก็บจากแหล่งเดิมเมื่อ 2009-11-05. สืบค้นเมื่อ 5 November 2009.
5. 1 2  "Rig still spilling oil off WA coast". *ABC News*. 21 August 2009. เก็บจากแหล่งเดิมเมื่อ 2009-11-05. สืบค้นเมื่อ 5 November 2009.
6. ↑  "Timor Sea oil leak fix 'days away'". *ABC News*. 23 August 2009. เก็บจากแหล่งเดิมเมื่อ 2009-11-05. สืบค้นเมื่อ 5 November 2009.
7. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2011-10-09. สืบค้นเมื่อ 2012-01-28.
8. ↑  "Oil leaking 'five times faster' than thought". *ABC News*. 22 October 2009. เก็บจากแหล่งเดิมเมื่อ 2009-11-05. สืบค้นเมื่อ 5 November 2009.
9. ↑  "สำเนาที่เก็บถาวร". เก็บจากแหล่งเดิมเมื่อ 2009-11-05. สืบค้นเมื่อ 2009-11-05.
10. ↑  "Latest attempt fails to stop oil leak". *ABC News*. 17 October 2009. เก็บจากแหล่งเดิมเมื่อ 2009-11-05. สืบค้นเมื่อ 5 November 2009.
11. ↑  "Australia oil well catches fire". *BBC News*. 2 November 2009. เก็บจากแหล่งเดิมเมื่อ 2009-11-05. สืบค้นเมื่อ 5 November 2009.
12. ↑  "PTTEP Australasia Timor Sea Operations – Incident Information #86" (PDF) (Press release). PTTEP Australasia. 2 November 2009. คลังข้อมูลเก่าเก็บจากแหล่งเดิม (PDF)เมื่อ 2009-11-05. สืบค้นเมื่อ 5 November 2009.
13. ↑  "Leaking oil rig continues to burn". *ABC News*. 1 November 2009. เก็บจากแหล่งเดิมเมื่อ 2009-11-05. สืบค้นเมื่อ 5 November 2009.

แหล่งข้อมูลอื่น
---------------

* Montara oil spill, Australian Government